钦定古今图书集成/明伦汇编/闺媛典/第140卷 > 黎许妻吴氏
## 钦定古今图书集成/明伦汇编/闺媛典/第140卷 > 黎许妻吴氏

按《增城县志》：“吴氏，举人黎许妻。许故颖悟，而吴绩纺
以佐餰粥，克尽妇道，许因得肆力坟典，有闻誉。举于
乡，甫两载，黎殁，吴年二十六，孀居鞠子事姑，丧葬尽
礼，人称其孝。伯氏夫妇相继沦丧，吴抚其孤若己子，
俾克成立，人称其义。平居屏迹，罕露其面。卒年七十
有九。”